**Ministru kabineta noteikumu projekta**

**„Prasības olu apritei nelielā apjomā” sākotnējās ietekmes**

**novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 8.panta desmitā un divpadsmitā daļa un 13.panta trešās daļas 3.punktu. Eiropas Parlamenta un Padomes 2004.gada 29.aprīļa Regulas (EK) Nr.853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku, (turpmāk – Regula Nr.853/2004) 1.panta 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2010.gada 14.septembra noteikumi Nr.857 “Prasības olu piegādei nelielā apjomā” (turpmāk – noteikumi Nr.857), Eiropas Parlamenta un Padomes 2013. gada 17. decembra Regula (ES) Nr.1308/2013, [ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007](http://eur-lex.europa.eu/legal-content/LV/AUTO/?uri=celex:32013R1308), (turpmāk – Regula Nr.1308/2013) un Komisijas 2008.gada 23. jūnija Regula (EK) Nr. 589/2008, ar ko nosaka sīki izstrādātus noteikumus Padomes Regulas (EK) Nr.1234/2007 īstenošanai attiecībā uz olu tirdzniecības standartiem (turpmāk – Regula Nr.589/2008). Regula Nr.1308/2013 un Regula Nr.589/2008 nosaka prasības tikai vistu olu (*Gallus Gallus* suga) apritei. Prasības olu apritei nelielā apjomā saskaņā ar Regulas Nr.853/2004 1.panta 3.punkta „c” apakšpunktu un 1.panta 4.punktu ir jānosaka dalībvalstij. Tāpat dalībvalsts kompetencē ir noteikt tiešās olu piegādes apjomu. Primārā ražošana, uz kuru attiecināmi arī normatīvie akti par olu apriti nelielā apjomā, nozīmē arī olu ražošanu un savākšanu ražotāja telpās, bet ne darbības, kas saistītas ar olu iepakošanu. Olu fasēšanas uzņēmumiem jābūt atzītiem saskaņā ar Regulas Nr.853/2004 prasībām.Noteikumos Nr.857 ir nepieciešams izdarīt grozījumus, jo Latvijā aizvien vairāk turpina attīstīties piemājas saimniecības, kas audzē putnus un to olas vēlas realizēt tieši galapatērētājam vai vietējā tirgū. Ir dažādojušās arī to putnu sugas, kuru olu lietošana uzturā palielinās, piemēram, paipalas. Noteikumos Nr.857 neatkarīgi no putnu sugas ir noteikts ganāmpulka lielums, no kura iegūstamais olu apjoms uzskatāms par nelielu, – 350 putnu, kas, piemēram, paipalu ganāmpulkam ir ļoti mazs skaits.Ir sagatavots jauns noteikumu projekts „Prasības olu apritei nelielā apjomā” (turpmāk – noteikumu projekts), jo nepieciešamo grozījumu apjoms pārsniegtu pusi no noteikumu Nr.857 normu apjoma.Noteikumu projekts paredz noteikt kārtību, kādā izsniedz, aptur un atjauno olu realizācijas atļauju. Noteikumu projektā ir noteikts dējējputnu skaits, no kuriem nelielā apjomā iegūtās Gallus Gallus sugas putnu olas drīkst realizēt tieši galapatērētājam, bet citu putnu sugu olas drīkst realizēt tieši galapatērētājam vai mazumtirdzniecības uzņēmumam, kas realizē galapatērētājam, kā arī olu papildu marķēšanas prasības. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārtikas apritē iesaistītie saimnieciskās darbības veicēji, kas iegūst olas nelielā apjomā un realizē tās tieši galapatērētājam vai mazumtirdzniecības uzņēmumam, kurš tās realizē tieši galapatērētājam. Pēc Pārtikas un veterinārā dienesta datubāzes datiem, patlaban ir 210 uzņēmumu, kas realizē olas nelielā apjomā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ieviest jaunu administratīvo procedūru. Noteikumu projekts sniedz iespēju putnu ganāmpulku turētājiem turēt lielāku skaitu putnu, lai iegūtu olas realizācijai nelielā apjomā tiešajai tirdzniecībai. |
| 3. | Administratīvo izmaksu monetārs novērtējums | Noteikumu projekta 5., 6., 7., 8., 17. , 18. 19. un 20. punktiem ir ietekme uz administratīvām izmaksām, bet, ņemot vērā, ka tās ir identiskas iepriekš spēkā esošajiem noteikumiem Nr.857, aprēķins netiek veikts. |
| 4. | Cita informācija | Nav |

*Anotācijas III, IV sadaļa un V sadaļas 2.tabula – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.853/2004 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums |  Regula Nr.853/2004 |
|   |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regulas Nr.853/2004 1.panta 4.punkts. | Noteikumu projekta 1.punkts | Regulas punkts tiek ieviests pilnībā. | Nav paredzētas stingrākas prasības. Ar minētās regulas punktu tiek noteikts dalībvalsts uzdevums izstrādāt normatīvo aktu, kas nosaka prasības primārajiem produktiem, uz kuriem regula neattiecas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts ir tehniskie noteikumi, un tas ir jānosūta saskaņošanai Eiropas Komisijai. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē no 2016.gada15. līdz 22.augustam. |
| 2. | Sabiedrības līdzdalība projekta izstrādē | Noteikumu projekts saskaņots ar nevalstiskajām organizācijām „Lauksaimnieku organizāciju sadarbības padome”, „Latvijas Lauksaimniecības kooperatīvu asociācija”, „Zemnieku Saeima”, „Latvijas Pārtikas uzņēmumu federācija” un „Latvijas zemnieku federācija”.  |
| 3. | Sabiedrības līdzdalības rezultāti |  |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

# Zemkopības ministrs Jānis Dūklavs

Zemkopības ministrijas valsts sekretārs Dace Lucaua

Lāce 67027200

Irita.Lace@zm.gov.lv